 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ሹመኛታት ፕረዚደንትን ምኽትልን ላዕለዋይ ቤት ፍርዲ ፌደራል መዓዛ ኣሸናፊ ኣይተ ሰለሞን ኣረዳ 2 ሕዳር 2018 ምንጪ ስእሊ, Solomon Areda FBGetty Images ቀዳማይ ሚንስትር ኣብዪ ኣሕመድ ኣብ ጀርመን ፍራንክፈርት ተረኺቦም ንኢትዮጵያውያን ኣብ ዘስምዕዎ ዘረባ ኣካላት ፍርጢ ቦርድ መረፃን ድሕነትን ተኣመንቲ ከምኡውን ዘይሻራዊ ገለልተኛ ንምግባር ናይ ኣወዳድባ ምምሕያሽ ይገብሩ ምህላዎም ገሊፆምዮም በቲ ዓውዲ ብቑዓት ዝኾኑ ሰባት ክሽወሙ ምግባር ኣካል እቲ ዝካየድ ዘሎ ለውጢ ከም ዝኾነውን ሓቢሮም እቶም ቀዳማይ ሚንስትር ካብ ናይ ኣውሮፓ መገሽኦም ምስ ተመለሱ ንወይዘሮ መዓዛ ኣሸናፊ ሕፅይቲ ፕረዚደንት ላዕለዋይ ቤት ፍርዲ ፌደራል ብምግባር ኣብ ባይቶ ወከልቲ ህዝቢ ኣቕሪቦም ኣባላት ባይቶ ወከልቲ ህዝቢ ኢትዮጵያ ድማ ንሹመት ወይዘሮ መዓዛ ብሙሉእ ድምፂ ኣፅዲቖም እቲ ባይቶ ንኣይተ ሰለሞን ኣረዳ እውን ምኽትል ፕረዚደንት እቲ ቤት ፍርዲ ገይሩ ሽይሙ እዩ ወይዘሮ መዓዛ ኩልግዜ ኣብ ሓሳበይ ዘሎ ኣገልግሎት ምሃብ እምበር ሹመት ኣይነበረን ክብል ነቲ መዝነት ከም ዘይተፀበይኦ ገሊፀን ዓብዪ ክብሪ ከም ዝኾነውን ተዛሪበን ወይዘሮ መዓዛ ኣሸናፊ መን እየን? 